ຈີນ ສົ່ງ​ຕຳ​ຫຼວດ ໄປ​ເຮັດ​ວຽກ ຢູ່​ໃນ​ປະ​ເທດ​ເຊີ​ເບຍ ເພື່ອ​ປົກ​ປ້ອງ ປະ​ຊາ​ຊົນ ​ຂອງ​ຕົນ
ນອກນັ້ນ ຕຳ​ຫຼວດ​ຈີນ​ ຍັງ​ຖືກ​ສົ່ງ​ໄປ​ປະ​ຈຳ​ການ ​ຢູ່​ທີ່​ສະ​ໜາມ​ບິນ​ ນິ​ໂກ​ລາ ແທັ​ສ​ລາ ແລະ​ຮ້ານ​ສັບ​ພະ​ສິນ​ຄ້າ​ຈີນ ຢູ່ນອກ​ນະ​ຄອນ​ຫຼວງ​ແບ​ລ​ເກ​ຣດ.
ຈີນ ເປັນປະເທດສົ່ງອອກບໍ່ພຽງແຕ່ສິນຄ້າບໍລິໂພກ ລາຍໃຫຍ່ທີ່ສຸດຂອງໂລກເທົ່ານັ້ນ ແຕ່ຍັງສົ່ງອອກ ແນວອື່ນນຳດ້ວຍ ເມື່ອໄວໆມານີ້ ຈີນໄດ້ສົ່ງຕຳຫຼວດຈຸນຶ່ງໄປຍັງປະເທດເຊີເບຍ ເພື່ອຊ່ວຍພວກເຈົ້າໜ້າທີ່ທ້ອງຖິ່ນ ຢູ່ໃນສາມຫົວເມືອງ Zlatica Hoke ມີລາຍງານກ່ຽວກັບໂຕຢ່າງພຽງອັນນຶ່ງໃນການຂະຫຍາຍການຮ່ວມມື ລະຫວ່າງຈີນ ແລະປະເທດເຊີເບຍ ຊຶ່ງໄພສານ ຈະນຳເອົາ ລາຍລະອຽດ ມາສະເໜີທ່ານ ໃນອັນດັບຕໍ່ໄປ ນັບແຕ່ອາທິດແລ້ວນີ້ເປັນຕົ້ນມາ ຕຳຫຼວດຈີນກໍເລີ້ມທຳການລາດຕະເວນຢູ່ຕາມຢູ່ຕາມສະຖານທີ່ທ່ອງທ່ຽວສຳຄັນຕ່າງໆໃນນະຄອນຫຼວງແບລເກຣດ ຮ່ວມກັບຕຳຫຼວດເຊີເບຍ ເຈົ້າໜ້າທີ່ເຊີເບຍກ່າວວ່າ ກຳລັງໜຸນຂອງຈີນແມ່ນຈຳເປັນເພື່ອໃຫ້ການຊ່ວຍເຫຼືອແກ່ພວກນັກທ່ອງທ່ຽວທີ່ມາຈາກປະເທດຈີນ ນັບມື້ນັບຫຼາຍຂຶ້ນແລະຊາວຈີນທີ່ຢູ່ໃນເຊີເບຍເອງ ທ່ານຈິນ ຢ້າວ ເຈົ້າໜ້າທີ່ຕຳຫຼວດຈີນກ່າວວ່າ: ນອກນັ້ນ ຕຳຫຼວດຈີນຍັງຖືກສົ່ງໄປປະຈຳການຢູ່ທີ່ສະໜາມບິນນິໂກລາ ແທັສລາ ແລະຮ້ານສັບພະສິນຄ້າຈີນຢູ່ນອກນະຄອນຫຼວງແບລເກຣດ ສ່ວນອີກຈຳນວນນຶ່ງໄດ້ຖືກສົ່ງໄປປະຈຳຢູ່ເມືອງໂນວີ ແຊດ ແລະສເມີເດເຣໂວ ທ່ານໂຊແຣນ ໂຈວານໂນວິກ ຊຶ່ງເປັນເຈົ້າໜ້າທີ່ຕຳຫຼວດເຊີເບຍ ກ່າວວ່າ: ເຊີເບຍມີຄວາມສຳພັນທີ່ໃກ້ຊິດກັບຈີນມາເປັນເວລາຫຼາຍໆປີ ມີຊາວຈີນປະມານ 1,400 ຄົນອາໄສຢູ່ໃນນະຄອນຫຼວງແບລເກຣດ ປະທານປະເທດຈີນ ທ່ານສີ ຈິ້ນຜິງໄດ້ເດີນທາງໄປຢ້ຽມຢາມປະເທດເຊີເບຍໃນປີ 2016 ໃນຕົ້ນປີນີ້ ປະເທດທັງສອງໄດ້ເຊັນສັນຍາກ່ຽວກັບການຮ່ວມມືກັນຫຼາຍສະບັບ ນຶ່ງໃນນັ້ນ ແມ່ນຮວມທັງການໃຫ້ຄວາມຊ່ວຍເຫຼືອຂອງຈີນຕໍ່ການສ້າງຕາໜ່າງທາງລົດໄຟໃຕ້ດິນໃນນະຄອນຫຼວງແບລເກຣດຊຶ່ງຈະເລີ້ມຂຶ້ນໃນປີໜ້າ ແລະໂຄງການດັງກ່າວແມ່ນສ່ວນນຶ່ງຂອງຂໍ້ລິເລີ້ມນຶ່ງແລວທາງນຶ່ງເສັ້ນທາງຂອງຈີນ ທີ່ແນໃສ່ເພື່ອພັດທະນາການເຊື່ອມຕໍ່ທາງດ້ານການຄ້າສຳລັບບໍລິສັດຕ່າງໆຂອງຈີນ ປະທານາທິບໍດີເຊີເບຍ ທ່ານອາເລັກຊານເດີ ວູກິກ ໄດ້ໄປຮ່ວມພິທີສະເຫຼີມສະຫຼອງວັນຄົບຮອບ 70 ປິໃນການສ້າງຕັ້ງປະເທດຄອມມູນິສຈີນ ກັບເອກອັກຄະລັດຖະທູດຈີນປະຈຳເຊີເບຍ ທ່ານເຊັນ ໂບ ທີ່ນະຄອນຫຼວງ ແບລເກຣດ ເມື່ອວັນເສົາແລ້ວ: ທ່ານວູກິກ ກ່າວເປັນພາສາຈີນວ່າ ຈີນກ່າວວ່າ ຂໍ້ລິເລີ້ມ ‘ນຶ່ງແລວທາງນຶ່ງເສັ້ນທາງ’ ຂອງຕົນນັ້ນ ແມ່ນຄວາມພະຍາມຍາມໃນການເຊື່ອມຕໍ່ ຢູ່ໃນຂົງເຂດ ຕາມເສັ້ນທາງການຄ້າ ສາຍໃໝ ແຕ່ພວກຕ້ອງຕິກ່າວວ່າ ມັນເປັນການຊຸກຍູ້ເພື່ອການຄອບງຳຂອງຈີນ ກ່ຽວກັບກິດຈະການຂອງໂລກໂດຍຜ່ານທາງດ້ານການຄ້າ Zoran Jovanovic, Serbian police officer said: Aleksandar Vucic, Serbian president said: